Kezdtem félni, hogy senki sem azonosítja.
A neve Gloria Dayton. Glory Daysként dolgozott.
Van egy új ügyfeled, Julian La Cosse. A seriffhivatal fogdájában ül.
- Mi a vád? - Gyilkosság.
- És mi az új ügy? - Glory Days.
- Mi van vele? - Meghalt.
Tessék?
Ez személyes.
Jól vagy?
- Jelentéktelen szívműködési zavar. - Ne bagatellizáld el!
Rám ijesztettél.
Bevitték a régi bébiszitterem.
Járműelvétel miatt Beverly Hillsben.
Akkor vállalja az ügyemet?
Különben Hayley szóba sem állna velem. A ház ajándéka.
- Kifizetem, amivel lógok. - Lennél az új sofőröm?
Most viccel?
David Lyons vagyok. Julian védelmét fizettem.
Julian nem bűnöző. Nem éli túl a sitten.
- Ez mi? - Összeférhetetlenségi nyilatkozat.
Vállalhatom az ügyét.
Rémlik Héctor Moya?
Drogkartelles. Szerinted rájött, hogy a nő nyomta fel?
Én nem köpök, Mickey. Te is tudod. Bosszút állhat.
Ássunk tovább! Valami összeköti Glory Dayst és Héctor Moyát.
Derítsük ki!
Csörgőkígyó? Aztakurva!
- Semmiség, Lorna. - Hogy mondhatod?
Valaki csörgőkígyót tett az ágyadba.
Hívjuk a rendőrséget! Nem is, ide nehéztüzérség kell.
- Az Országúti Angyalok. - Nekik szólnál?
És ha a tettes ide is benéz?
Ha csörgőkígyók tekeregnek az irodában?
Maradsz a Four Seasonsben?
Nem. Csődbe akarsz vinni? Már kihívtam a rendőrséget.
Cisco velük van a házban. Nincs mitől félni.
Bocsi!
Jesszus!
Hoztam smoothie-t, Mr. Haller.
- Asvagandás. - Nyugi!
A természet nyugibogyója. Kisimítja az idegeit.
Semmi baj az idegeimmel. Nektek kellene megnyugodni.
Nyugodjunk meg? Most komolyan?
Igen! Nem volt több figyelmeztetésnél.
Elhihetitek, ha a kartell holtan akarna látni, már az lennék.
És ti is.
- Hát ez nem valami megnyugtató. - És mire akartak figyelmeztetni?
Hogy hagyjam az ügyet.
Valaki Julianre kenné Glory meggyilkolását.
Le akarnak állítani.
Gondolom, hogy Héctor Moya.
Vörös posztót is lengethetnének előtted.
Nekem sem tetszik,
de ha megpróbálnak elijeszteni, az egyet jelent.
Egész biztosan ártatlan az ügyfelünk. Julian és Glory az áldozat.
Ezt kell szem előtt tartanunk. Ezért nem hátrálunk meg harc nélkül.
Kígyó ide vagy oda.
Az ügynek nem szabadna túlmennie az őrület határán!
Szia, Mick!
- Találtak valamit? - Még nem.
Akárki is tette, pontosan tudta, mit csinál.
Megnézték a fürdőszobai kis ablakot?
Minden ablakot és zegzugot.
Kamerák vannak kint, és pánikgomb a szobákban.
Nálad van még a pisztoly?
Nem, Cisco. Elzárva tartom, és úgy is marad.
Erre vagy te, nem?
Jól vagy?
Jobban leszek, ha már tisztán látok.
Erről jut eszembe, utána kellene nézned valaminek.
Glory utolsó találkozója a halála napján volt a Roosevelt Hotelben.
Azt mondta, a fickó nem ment el.
Meg tudod szerezni a biztonsági felvételeket?
Csak bírói végzés kell.
Várnék vele, mert annak nyoma van.
Nem tudjuk, ki figyel.
- Egyelőre ne verjük nagy dobra. - Meglátom, mit tehetek.
Ja, és még valami. Glory aznapi kuncsaftjai.
Az egyik Brad Nelson vagy talán Nielsen.
A másik pedig Daniel Price. Tudj meg róluk mindent, amit lehet!
- Meglesz. - Oké, kösz.
Eddie hozza a kocsit, és itt a Guerrero-akta.
Oscar Guerrero? Még mindig képviseljük?
- Hány házat rabolhatott ki? - Állítólag.
A jó hír, hogy az egész vád a szemtanú köré épül.
Ha megingatom a vallomását, nyerhetünk.
És ha nem jön össze?
A Guerrero-féléknél nem csak az húzós, hogy kihozd.
- Izgulhatsz, mit tesz, ha nem sikerül. - Bízd csak rám, oké?
Héctor Moya periratai? Találtál még valamit?
Az állami bíróságokon nem. Meg sem vádolták.
Csak a szövetségieknél lehet.
Azért nincs még a szövetségi adatbázisban, mert elmaradtak a digitalizálással.
- Erre ment az adónk. - Remek.
Valaki ugorjon el a pasadenai bíróságra egy nyomtatott példányért!
- Felfedjük a lapjainkat. - Miért oda?
Ott a fellebbviteli bíróság. Náluk meglesz, hacsak nincs jobb ötleted.
Nem kizárt. Holnap szólok, ha megálmodtam.
Már alig várom. Rendben, később találkozunk.
Sok sikert!
Remélhetőleg nem lapul skorpió a Lincolnban!
ROOSEVELT HOTEL
Maga a hoteligazgató?
Igen.
Az egyik vendégünk?
Hogy én?
Nem. Az egyik helyi védőügyvéd magánnyomozója vagyok.
Egy korábbi vendégükről érdeklődnék.
Sajnálom, nem adhatok ki információt vendégről.
Aki után érdeklődöm, igénybe vette egy hölgy szolgáltatásait,
és, mondjuk úgy, közös üzletet folytattak a hotelben augusztus 10-én este.
Reméltem, hogy elkérhetem az aznap esti biztonsági felvételeket.
Fontos egy gyilkossági perben.
Uram, akárki is legyen maga, biztosan megérti,
hogy bírói végzés nélkül nem adhatok ki biztonsági felvételeket.
Rendkívül bizalmasan kezeljük a vendégkörünk adatait.
Persze, megértem.
Köztudott tény, hogy a hotelből az utóbbi időben kiszivárgott
néhány súlyos sztárbotrány, ezért megértem a fokozott óvatosságot
a vendégkör adatainak védelme érdekében.
Az ilyesmi árt a hotel jó hírének,
mint az is, hogy egy eszkortot megöltek, miután az ön kitűnő létesítményében járt.
Uram!
Fenyegethet, ha akar,
mindenfélével vádolhat a neten, hívhatja a bulvárt.
Nem újdonság.
De nem adok ki biztonsági felvételt végzés nélkül.
Most pedig megkérem, hogy távozzon.
Gondolom, ezer dolcsi sem győzi meg.
AZ IGAZSÁG ÁRA
Jó reggelt, Mrs. Welton!
Ez az eredeti jelentés, amit a kiérkező rendőr írt,
Jackson járőr.
Emlékszik erre a vallomásra?
Természetesen.
Ő meg összefoglalta, amit maga mondott, igaz?
Igen.
Az ott a maga szignója a vallomáson?
Az enyém.
Rendben. Mrs. Welton, felolvasná, hogy mi áll benne?
Tiltakozom! Más szavait próbálja a tanú szájába adni.
Bíró úr, a tanú szignózta a jelentést, ezáltal sajátjaként fogadta el.
Írásos nyoma van, és az esküdtszéknek hallania kell.
Elutasítom.
Mrs. Welton, kérem, olvassa fel!
„A sértett befordult az udvarára Mercedes E60-as gépkocsijával,
majd kiszállt a járműből,
amikor egy 30-35 év körüli latinó férfi behatolt a kapu záródása közben,
és egy fekete, rövid csövű revolvert szegezett rá.
Aztán földre lökte és azt mondta neki, lelövi, ha meg mer mukkanni.
Felszólította, hogy nyissa ki a bejárati ajtót.
Bekötötte a szemét, és megkötözte a kezét, majd kirabolta a házat.
A sértett nem tudott...”
Kérem, folytassa!
„A sértett nem tudott egyéb személyleírást adni a tettesről.”
Köszönöm.
Részletesen le tudta írni a fegyvert, amit a rabló használt, igaz?
Egyenesen az arcomba nyomta. Higgye el, alaposan megnéztem!
Le tudta írni a pisztoly típusát, színét, még a cső hosszát is.
- Mind fekete, nem? - Itt én kérdezek.
Le tudta írni a fegyvert, de a gyanúsítottat nem.
Annyit mondott, hogy 30-35 körüli latinó férfi.
Ez félmillió emberre igaz Los Angelesben.
Pár órával később mégis
gond nélkül rámutatott az ügyfelemre egy rendőrségi fotóalbumban?
A személyleírás és felismerés között hatalmas a különbség.
A képet látva tudtam, hogy ő az, olyan biztosan, mint hogy ott ül.
Ezt töröljék, nem a kérdésre válaszol.
Tiltakozom! Ezek nem kérdések, csak sima általánosítások.
A törlés kérelmének nincs alapja.
A kérelmet elutasítom.
Tegye fel a következő kérdést! És az kérdés legyen!
Rendben, bíró úr. Köszönöm.
Mrs. Welton, feltűnt, hogy szemüveges.
Magán volt a szóban forgó napon is?
Nem.
Kontaktlencsét viseltem. Sokkal jobban látok úgy, mint szemüvegben.
Dolgozik, Mrs. Welton?
Rég felmondtam, hogy a háztartást vezessem.
Háztartásbeli?
- Igen. - Brentwoodban?
Igen, ott lakom.
Ne értsen félre! Gyönyörű környék.
Csak hát brentwoodi háziasszonyként kötve hiszem,
hogy sok, ügyfelemhez hasonló férfival találkozik.
Kopasz, tetovált arcú.
Megértem, hogy a pillanat hevében...
Nem zavarodtam össze, Mr. Haller.
És tudom, mire játszik.
De felismerem a férfit, aki fegyvert fogott rám,
és halállal fenyegetett.
Egy életre megjegyeztem az arcát.
Az ügyfele volt az, aki ott ül.
Bíró úr, beszélhetnék a védencemmel?
Fogja rövidre, Mr. Haller!
Nem tudom megingatni.
Mi a faszt mondott?
- Nyugalom! - Mi?
Azt mondta, megingatja. Bassza meg!
Azt mondtam, van rá esély.
Rendet!
Rendet a teremben!
- Megsérült? - Semmi bajom.
Kapja be!
Na jó, elég legyen!
Rendet!
Maradjanak, ahol vannak!
Ügyvéd úr, igényel orvosi ellátást?
Nem, bíró úr. Köszönöm, jól vagyok.
Hölgyeim és uraim, elnézést kérek az előbbi incidensért!
A tárgyalóteremben nem megengedett az erőszak.
Jöjjenek ide, kérem! Maga távozhat, Mrs. Welton.
Köszönöm.
Ms. Lopez, sajnos, mivel Mr. Guerrero az ügyvédjére támadt,
a tárgyalás nem folytatható.
Tessék? Bíró úr, ezt nem teheti!
Hogy mondja?
Elnézést, bíró úr, de attól tartok, a vádlott manipulálta a bíróságot.
- Tudta, hogy ez véget vet az eljárásnak. - Alaptalan vádaskodás.
Mit ér vele? Újra vád alá helyezhető.
- Egek! - Fejezzék be!
Ms. Lopez, átérzem a helyzetét, de kénytelen vagyok elutasítani.
Az esküdtek látták az esetet,
végletekig elfogultak lesznek a vádlottal szemben.
Ahogy Mr. Haller mondta,
a vád rövid időn belül új eljárást indíthat Mr. Guerrero ellen.
Akár még testi sértésért is.
Ezennel megszüntetem az eljárást.
Komolyan, Haller? Már megint?
- Nem is te lennél. - Ja, ez?
Semmiség, kis jellemformálás.
Vajon miért akarnak annyian bemosni neked?
Mit mondhatnék? Erős érzelmeket váltok ki.
Így is lehet mondani.
Ugyan már! Lehetnél elnézőbb.
Rossz napom volt. Mostanában eléggé rám jár a rúd.
Ha rossz napom van, tudod, mi vidít fel?
Vigaszkaja.
Na kezdjük érteni egymást! Mi a kedvenc helyed?
Talán a Cole’s.
Nincs, amit egy ütős Negroni és egy jó francia mártogatós ne orvosolna.
A Cole’s, mi? Oda mentél, miután lealáztalak a Trammell-ügyben?
Viszlát, Haller!
- Jó ég, Mr. Haller! Mi történt? - Ne aggódj, Eddie!
Szakmai ártalom. Ezért jó, ha van egy váltás ruha a csomagtartóban.
- Hova, jefe? - A Cédrus Kórházba.
Rosszul van?
Egy barátomért megyünk, és késésben vagyok.
- Helló, kölyök! - Szia!
Új sofőr?
Hosszú történet. Eddie, ő itt Jogász. Jogász, Eddie.
- Örvendek! - És hogy vagy?
Most már jól, de a gyerekek el akarnak beszélgetni velem.
Tudom, mi lesz a vége.
Be akarnak dugni valahova.
Na de nem traktállak a bajommal.
Hogy ment a mai ügy? Bevetetted a véres trükköt?
Még szép! Be is jött.
Istenem! Ez a régi szép időkből való.
Fogadok, hogy ma már nincs olyan bíró, aki hallott volna erről a húzásról.
- Megvagy? - Igen.
- Oké. - Köszi.
Köszönjük!
Hány vérkapszula kellett hozzá?
Eggyel kisiklattam az eljárást.
Volt nálam tartalék, de nem kellett.
És most, hogy a tanú látta a vádlott erőszakos oldalát,
nincs az az isten, hogy újra tanúskodjon.
Vádalku lesz belőle. Guerrero öt évet kap 15 helyett.
Ebben a játékban ez már győzelem.
Ja, csak ne ütne ilyen bivalyerőset!
Ez az árnyoldala.
Eddie, amit a kocsiban hallasz, itt is marad, ugye?
Naná, Mr. Haller!
De meg kell hagyni, ez nagyon gengszteres.
Ha bűnözőket akarsz képviselni, néha muszáj a szabályaik szerint játszani.
Igen, de ez volt az utolsó, nem hiányzik még egy Guerrero.
Én mondom, a többi ügyemhez képest...
A gyilkossági ügy? Hogy halad?
Nem túl jól.
Halasztást kellett kérnem, mert az ügyfelem kórházba került.
És betörtek a házamba.
Héctor Moya lehetett.
Fiam, ez nem jó.
- És most hogyan tovább? - Mit tehetnék? Húzzam meg magam?
Mintha nem akarnák, hogy beleássam magam az ügybe.
Mert tényleg nem!
Mickey, légy óvatos!
Rablónál művért bevetni egy dolog...
LORNA MIKOR JÖSSZ VISSZA?
...de a kartell nem játék.
HOLNAP.
Bárkit levadásznak.
Ide hallgass, attól még, hogy egyedül élsz,
nem kellene megfeledkezned a szeretteidről.
Szűkös a költségvetés,
úgyhogy a táncstúdiómat ezzel a TikTok-videóval reklámozom.
Már attól meghúzódott a combizmom, hogy nézem. Elképesztő vagy!
Az a mi tetőnk?
Aha. Hajnali ötkor vettem fel, hogy ne kapjanak el.
- Aki mer, az nyer. - Jó reggelt!
- Szia! - Szia, Mick!
Van már valami?
Az attól függ.
Kezdjük a kuncsaftokkal?
Oké.
Brad Nelson.
Glory első találkozója a halála estéjén.
Nem sokan használnak valódi nevet,
amikor éjjeli pillangót bérelnek, de nem volt nehéz kideríteni,
hogy a szobát Brad Parsons foglalta le Des Moines-ból.
Nem valami kreatív álnév.
Gyanítom, hogy Bradnek nem ez az erőssége.
Vállalatvezetési tanácsadó egy mezőgazdasági cégnél,
és el kellett érnie a kései járatot, ezért a korai randi.
Megerősítették, hogy a gépen ült.
Aztán biztos hazafelé tartott a gyanútlan Mrs. Parsonshoz.
De a másik kuncsaft?
Daniel Price, igazi szellem.
A Rooseveltben nem volt szobafoglalás ezen a néven aznap este.
A 837-es szoba is üres volt, ahol állítólag tartózkodott.
De Julian azt mondta, felhívta a fickót, és ott volt.
Hivatalosan nem.
És ahogy sejthető volt,
nem tudtam megszerezni a biztonsági felvételeket.
Bírói végzés nélkül nem megy.
Egyelőre hagyjuk.
Amíg nem tudom, mi folyik itt, ne ijesszünk el senkit!
Mi van a vád alá helyezéssel? Ma lesz?
Igen. Julian kikerült a kórházból, és rabszállító hozza a bíróságra.
Oké. Említetted, hogy új az ügyész. Riverside-ból?
Igen, a neve William Forsythe.
Zöldfülűnek tűnik. Főként fellebbezésekkel foglalkozott.
Fellebbezéssel? Ha mázlink van, nem ismeri a tárgyalási fortélyokat.
Remélem, igazad van,
mert muszáj elintézned Julian óvadékát.
A jó hír, hogy Daviddel van elég pénzük kifizetni.
A séffel ellentétben, akit képviseltünk.
Na jó, indulok a bíróságra.
Velem jössz, vagy maradsz még poénkodni?
Oké, megyek.
Sok sikert!
Figyelj csak, melyik hotel biztonsági felvételeiről beszéltél?
A Rooseveltéről. Miért?
Támadt egy ötletem.
Engedélyezem az óvadékot.
Az előzetes meghallgatás 16-án lesz a 914-es tárgyalóteremben.
- Ott az embered. - Ha ez minden...
Istenem!
Rendben, ügyvéd úr. Köszönöm.
A következő eset?
Mickey Haller!
William Forsythe.
Habár rajongásnak tűnhet, bevallom, óriási megtiszteltetés.
Az első nagy ügyem Los Angelesben, és maga az ellenfelem?
A hírneve megelőzi.
Igyekszem felnőni hozzá. Köszönöm.
Nincs mit.
Figyeljen, csak annyit mondanék,
hogy nem vagyok a túlzott ellenségeskedés híve.
Mindketten végezzük a munkánkat, de attól lehetünk civilizáltak, igaz?
Abszolút, a számból vette ki a szót.
Nagyszerű.
- Hát sok sikert! - Magának is!
Igen. Kösz.
Megőrültem, vagy ez a szerencsenapunk?
Az első kérdésre a válasz mindig igen.
A másikban nem vagyok biztos.
76127, Állam kontra Julian La Cosse.
A vád nevében William Forsythe.
A védelem nevében Mickey Haller.
Lemond a vád ismertetéséről?
Igen. Lemondunk, és a jognyilatkozatról is,
ügyfelem ártatlannak vallja magát.
Óvadék megállapítását kérjük.
Hallgatom.
Bírónő, védencem büntetlen előéletű.
Sosem volt letartóztatva.
Stabil élettársi kapcsolatban él,
párjával kisvállalkozók, és a közösség megbecsült tagjai.
Kizárható a szökés, és beleegyezünk a felügyeletbe.
Egészségi állapotát tekintve a bebörtönzés komoly kockázatot jelentene.
Ami az óvadékot illeti, Mr. Forsythe-tal biztos megegyezünk.
Végül is semmi szükség túlzott ellenségeskedésre, igaz?
Mr. Forsythe?
Igen, bírónő.
Kaphatnék egy percet?
Köszönöm.
Megvan.
Habár örömmel támogatnám Mr. Haller indítványát,
attól tartok, a vád kénytelen határozottan ellenezni az óvadékot.
A körülmények ismeretében egyértelműen vitatható.
Körülmények?
Igen. Ezennel módosítom a vádat súlyosbító körülményre hivatkozással
a büntető törvénykönyv 190. szakasza alapján.
Ugyanis gyújtóeszközt használtak a gyilkosság elkövetése során.
Milyen gyújtóeszközről beszél?
Bizonyíték van rá, hogy a vádlott ilyen eszközt használt,
hogy tüzet gyújtson az áldozat lakásán, hogy eltüntesse a nyomait.
Még ha így is van, irreleváns.
Kivéve, ha a szerkezettel követték el a gyilkosságot.
Igen, Mr. Haller jól mondja.
Ez a végleges boncolási jegyzőkönyv.
Mint látni fogják, az áldozat nyelvcsonttörést szenvedett,
ami fojtogatásra utal, de a halottkém megállapította,
hogy az áldozat tüdejében füst is volt a halála időpontjában,
ami azt jelenti, hogy a halálát nem fojtogatás okozta,
hanem az azt követő füstbelégzés.
Egészen addig életben volt, míg a füst végzett vele.
Bírónő, eddig nem állt rendelkezésünkre a jegyzőkönyv másolata.
Hamarabb ismertettem volna, bírónő,
de Mr. Haller azonnal óvadékért folyamodott.
Ráadásul mi is csak ma reggel kaptuk meg a jegyzőkönyvet.
Mindenesetre a gyújtóeszköz szerepel a rendőrségi jelentésben.
Amit az irodám szintén nem kapott meg.
Nem? Hallatlan.
Elnézést, bírónő!
Ügyvéd úr, ez mit jelent?
Egy pillanat!
Mr. Haller, a kezem meg van kötve.
Súlyosbító körülmény felmerülése esetén óvadék kizárva,
amennyiben a védelem nem tudja cáfolni.
Nem látok erre utaló bizonyítékot.
Akkor visszavonom az indítványt,
és majd később felülvizsgáljuk az óvadék kérdését.
Rendben. A vádlott egyelőre előzetesben marad.
Előzetes meghallgatás
jövő hónap 22-én
Batista bírónál.
Mindenkinek megfelel?
Nekem igen, bírónő.
Igen, bírónő. Megfelel.
Ez valami vicc? Börtönben kell maradnom?
- Ne most! - Szeretne még valamit?
Nem, bírónő. Köszönjük!
Egy szót se. Holnap megbeszéljük. Addig is kitartás! Rendben?
Julian! Semmi baj. Minden rendben lesz.
Ne! Engedjenek el!
Még hogy zöldfülű! Most jött ide Riverside-ból, mi?
Ez egy cápa.
Csak játssza a tutyimutyit, miközben feni ránk a fogát.
De te majd jól orrba vágod, ahogy a cápákat szoktad.
Vagy a grizzlyket?
- Mennem kell! - Hova?
Héctor Moya iratainak megszerzésén agyalok.
- Igen. - Engedj el délután koreai hámlasztásra!
- Mire? - Késő nemet mondani. Befizettem.
- Jó, kímélj meg a részletektől! - Rendben.
Hogy csinálod ezt?
Mit?
Hogyan öntesz lelket valakibe, amikor börtönben marad az, akit szeret?
Vagy az összes többi rémes helyzetben?
Ezt nem tanítják a jogon.
Valóban nem.
Menj! Beszélek vele.
- Biztos? - Igen.
Köszönöm.
Sok sikert!
David! Sajnálom, hogy nem úgy alakult, ahogy szerettük volna.
Ma reggel meglátogattam Juliant, és képtelen volt a szemembe nézni.
Valamit nem mond el.
Valami rosszat.
Érzem.
Ha belegondolok, min megy keresztül...
Elintézhetem, hogy legalább biztonságosabb részlegre kerüljön,
ahol jobban vigyáznak rá.
Köszönöm.
Megvan Stacy Campbell.
A nő, aki bemutatta Juliant Giselle-nek.
Vagy Glorynak. Akárhogy is hívták.
Úgy tudom, beszélni akar vele.
Tessék.
Csillagszemű Stacy.
Igen, most épp a hippikorszakát éli.
Ezt játssza. De ne várja, hogy bemegy az irodájába!
Ha bármit ki akar szedni belőle, hívja meg vacsorára!
Puccos helyre. Az olcsót nem csípi.
Vettem.
Nem akarok hazudni, David. Átköltöztethetem Juliant,
de a legnagyobb kihívás nem az, ami odabent történhet vele,
hanem az, hogy bent van, távol magától.
Ezért fontos gyorsan lépnünk. Semmi késlekedés.
Minél előbb győzünk, annál előbb kiengedik.
Ha győzünk.
Tényleg ennyi év telt el Culhane órái óta?
Gyilkos Culhane.
Ma is előjön rémálmaimban, amikor először rám bökött.
Nemzetközi Cipőgyár kontra Washington.
„A személyi joghatóság alkotmányos,
amíg a vádlott kapcsolatban áll az állammal, ahol a pert indítják.”
Óra után a mosdóban hánytam. Kösz, hogy fogtad a hajamat.
Szívesen! Az első évben a közös trauma hozott össze minket.
Csak veled tudtam beszélni. Megfogadtuk, hogy mindig számíthatunk egymásra.
És emlékszem, szerettél wellnessezni egy-egy kemény vizsga után...
Mit csinálsz? Még mindig annak a védőügyvédnek dolgozol?
- Régebben nem a férjed volt? - Ez nagyon hosszú történet.
Az a jó benne, hogy talán bevesz társnak, ha meglesz a szakvizsgám.
Már ha sikerül.
És újra férjhez mentem.
Gratulálok!
Ez is hosszú történet. Ő az egyik magánnyomozónk.
Csak az számít, hogy boldog vagy.
Ámen.
És veled mi újság?
Nem annak a szövetségi bírónak voltál a titkárnője?
De, még mindig. Pasadenában.
Pasadenában?
Szerencsére ma szabadnapunk van bírói konferencia miatt.
Szerencsére.
Figyelj, mivel nem kell visszamenned dolgozni,
beülhetnénk az egykori törzshelyünkre.
Ahol korlátlanul vedeltük a szodzsut?
A szodzsut, igen. A vendégem vagy.
Lassan indulhatnánk is. Felforrtam idebent.
Csodásan nézel ki. Komolyan veszed a 12 lépést.
Kösz. És rengeteget dolgozom.
Saját stúdiót nyitottam. „TáncLettskék Tánciskola.”
Kövess minket TikTokon!
Tánciskola? Szuper!
Annyira nem.
Az üzletvezetés durvább, mint hittem.
Részmunkaidőben ügyvédi irodában tolom.
Ja, élni is kell valamiből, igaz?
Ezért kértelek, hogy találkozzunk.
Próbálok infót szerezni egy ügyben. Gondoltam, segíthetnél.
Miféle infót?
Van kontaktod a Rooseveltnél?
Régen sorra szállítottad a sztárpletykákat.
Gondoltam, van forrásod.
Az attól függ.
Meddig lennél hajlandó elmenni érte?
Utánanéztem.
Tudom, hogy nem huszadrangú ügyvédi irodában tolod.
A lincolnos csávónak dolgozol.
- Mire célzol, Ty? - Tessék?
Még mindig nem esett le?
Dobj meg némi szaftos pletykával a híres főnöködről!
Azt beszélik, hogy lefeküdt az utolsó ügyfelével.
- Azzal kezdhetnék valamit. - Nem infót cserélni jöttem.
Az említett 12 lépés egyike a mélyreható erkölcsi leltár készítése.
Régebben valóban ezt csináltam, de ma már nem.
Tök jó, csak abból nem kaparod össze a lakbért.
Ha nem adsz érte valamit cserébe, sajnos nincs üzlet.
De kösz a teát.
Sejtettem, hogy ide lyukadunk ki.
Mit szólnál, ha elmondanám a főnöködnek, hogy Oxyval láttál el
cserébe pletykákért azokról, akikkel turnéztam?
Így én is jóvátehetnék ezt-azt.
Két legyet egy csapásra.
Még megvannak az üzik.
Ne kérdezd, hogy szereztem!
Ez a Bridgette aztán nagyon bírja a szodzsut.
Aludj egyet, édes!
Nem lehet. Dolgom van!
Van kávé a konyhában?
Máris hozom.
Isten hozta önöket a Nobuban! Ma este csodás ajánlatunk van.
Japán wagyu A5 toban-yaki, ma reggel érkezett Kjúsúról.
Negyven dollár 3 dkg, és 12 dkg a minimum.
Tonhaltekercset kérek és ráktacót. Köszönöm!
Engem izgat a wagyu.
Közepesen átsütve kérem.
És legyen 12 dkg!
Még mindig van tenger gyümölcsei tornyuk?
Persze. Kaviárral vagy anélkül?
Csakis kaviárral. Láthatnám a borlapot?
Persze.
Elnézést!
- Lorna? - Ki a legjobb jogi asszisztens?
Én. Megszereztem Héctor Moya periratait.
- Nem wellnessezni mentél? - Igazad volt.
Szövetségi parancs alapján vették át Moya ügyét.
Tudtam.
De alig egy kiló kokó volt nála, élete első bűnténye.
- Szövetségi szinten ez legalább öt év. - Hát épp ez az.
Ennél komplikáltabb a sztori.
Találtak egy pisztolyt a szobájában,
amit egy nevadai hármas gyilkossághoz használtak.
Ezért életfogytiglanit kapott Victorville-ben.
Komolyan?
Akkor rohadt dühös lehet arra, aki beköpte.
Én is pont erre gondoltam.
Szép munka! Köszönöm.
- Leteszem. - Hol vagy?
A Nobuban.
Randin?
Nem. Majd elmagyarázom.
- Szia! - Szia!
Mennyei a homár. Kér?
Nem, köszönöm.
Szép kis hippi maga!
Vegetáriánusnak tippeltem.
Annak adom ki magam.
Tisztázzunk valamit, Stacy!
Ha kell, még egy jelzálogot felveszek a vacsora miatt.
Cserébe elmondja, amit tudni akarok.
- Micsodát? - Mi történt Glory Daysszel?
Honnan ismerték egymást?
Glendával Vegasban ismerkedtünk meg.
Glendával?
Sok álneve volt.
A topless Óz, a nagy varázslóban ő volt Glenda, a jó boszorkány.
Miért maradt LA-ben Hawaii helyett?
Erről nem tudok semmit.
Tényleg nem. Utána megszakadt a kapcsolatunk.
Aztán alig egy éve felhívott,
hogy nem érzi magát biztonságban az utcán.
Akkor mutattam be Juliannek.
Sok lány használta a weboldalát. Mellette biztonságban voltunk.
Amikor Glory nem érezte magát biztonságban az utcán, bujkált valaki elől?
Mind bujkálunk valaki elől, nem?
Említette a nevét?
Nekem nem.
De Glory kifejezetten óvatos volt,
amióta az az őrült rátámadt, és megölte Marthát.
Russell Lawson.
Igen.
Hallottam róla.
Maga volt az ügyvédje, ugye?
Emlékszem, csalódott volt. Azt mondta, ha még egyszer elkapják, nem hívhatja.
- Miért ne hívhatott volna? - Nem tudom.
Azt mondta, ha megtudná, hogy még LA-ben van, minden összeállna.
Pontosan ezt a szót használta? Összeállna?
Igen. Nem értettem, hogy mire célzott, de ezt mondta.
Az igazgatót keresem. Sürgős.
Szia, Mick!
- Glory tudta, hogy van valami. - Hogy érted?
Félt valamitől vagy valakitől, de nem merte elmondani.
Stacynek panaszkodott, hogy nem hívhat fel,
különben minden összeállna.
- Mi állna össze? - Pontosan.
Ezt kell kinyomoznunk.
De biztos, hogy Héctor Moyához van köze.
Meg tudnád szerezni máshogy a felvételt?
Azon vagyok, némi segítséggel Izzytől.
- Hívlak, ha van valami. - Jól van.
Oké, szia!
Uram, már megmondtam,
bírói végzés nélkül csak az idejét vesztegeti.
Annál jobbat tudok.
Tudom, hogy gondot okoznak maguknak a sztárbotrányok.
- Ezt már végigzongoráztuk. - De itt a ráadás.
Mit szólna, ha elmondanám, melyik alkalmazottja
súg a bulvárnak a híres vendégeiről?
- Maga tud ilyesmit? - Igen.
És szívesen megosztom önnel,
cserébe az augusztus 10-ei biztonsági felvételekért.
Bizalmasan, persze.
Pusztán a saját tisztánlátásunkat szolgálja.
Sosem használnánk bíróságon engedély nélkül.
Pusztán a tisztánlátásuk végett?
Jó hír, hogy helyt adtak az elkülönítési kérelemnek.
Holnap a börtön biztonságosabb részébe kerül.
Meddig kell bent maradnom?
Ez a rossz hír.
Valószínűleg nyolc hónap múlva kezdődik a tárgyalás.
Nyolc hónap?
Lehet, hogy később.
Azon leszek, hogy ne így legyen.
Ha nem találok kiskaput az óvadékra, addig valahogy ki kell bírnia.
Ne adja fel, Julian!
Megmozgatok, amit lehet,
de Glory nagyon veszélyes fickóval került kapcsolatba.
És több indítéka volt a megölésére, mint gondoltam.
Arra építhetünk.
Az igazságszolgáltatás malmai lassan őrölnek, de harcolok magáért.
Értem.
És köszönöm, amit értem tesz.
De kérnék még valamit.
Mondja meg Davidnek, hogy többé ne látogasson!
Nem. Julian, ne csinálja!
Kemény nyolc hónap lesz. Szüksége van támaszra.
Nem akarom, hogy ilyen állapotban lásson.
Kizárt, hogy továbbra is szeressen
egy ilyen szerencsétlent.
Kérem, Mickey, ígérje meg!
Maga az ügyvédem, nem?
Tegye, amit kérek!
Őrök!
Haza?
Hazavigyem? Vagy visszamegy az irodába?
Nem, inkább hazamegyek.
Várj, inkább mégse. Ettél már francia mártogatós szendót?
Összevágtam egyetlen hosszú videót,
hogy nyomon követhessük Glory Days ott-tartózkodását.
21:41-kor indul a mozi.
Oké. Vetítsd, Scorsese!
Itt van, besétál a hallba.
A lift felé tart, ahol megnézi a telefonját.
Felmegy a nyolcadikra, valószínűleg a 837-es szoba felé,
ahol állítólag Daniel Price lakott.
Itt viszont a kép elsötétedik.
Adatvédelmi okokból nincsenek kamerák a vendégszobák szintjein.
Csak öt perc telik el, ami alátámasztja az állítását,
hogy bekopogott a szobába, de senki sem nyitott ajtót.
- Megy megkérdezni, hogy eltévesztette-e. - Csak figyeljetek!
Nézzétek a fickót!
Ez csak szimpla véletlen, nem?
Lehetne. Csakhogy...
Szent ég!
Követi.
Igen.
- Szóval a nagy kérdés... - Ki a kalapos fazon?
Még nem tudjuk, és a videón kivehetetlen a rendszám,
de mintha sötétzöld Civic lenne sötétített ablakokkal.
Az első nyomunk. Fussunk neki!
Rendszám nélkül eltart egy darabig, hogy megtaláljam.
Maradj rajta!
Kösz, Cisco. Reggel beszélünk.
- Rendben. Jó éjt! - Jó éjt!
Parancsoljon!
Köszönöm!
Biztos nem kérsz semmit? Bocs, nincs salátájuk.
Nem, köszönöm. Otthon csirkemell és brokkoli vár.
Úgy beszélsz, mint a volt feleségem. Az első.
- Kérdezhetek valamit? - Persze.
Mi történt Mrs. Hallerrel és Hayley-vel? Miért költöztek el?
- Bocsánat, ha tapintatlan kérdés volt. - Nem, semmi baj.
Hát, tudod,
Maggie jobb állást kapott, és Hayley az anyjához költözött.
Attól még láthatom, de nem túl gyakran.
Igazából nem is a jobb állás miatt ment el.
Az én munkám miatt. Sok minden miatt.
- Elég bonyolultnak hangzik. - Igen.
Nekem LeBron James segített.
Egy nap a meditációs appot hallgattam.
És azt mondta, meg kell tanulni csendben maradni,
hogy meghalld, mit súg a szíved.
Ráébresztett, hogy túl sokat dolgozom, és nem azt csinálom, ami boldoggá tesz.
És ez megakadályozott abban, hogy jobb ember lehessek.
Talán magának is le kellene állnia egy kicsit, Mr. Haller.
Lehet.
Kösz, Eddie. Fontolóra veszem.
És mára inkább elengedlek. Oké? Hívj Ubert!
- Vár a brokkoli! - Biztos?
Maradok és egy kicsit kieresztem a gőzt.
Rendben.
- Jó. - Köszönöm!
- Oké. Béke, jefe! - Szia!
Megfogadta a tanácsom, ügyvéd úr?
Fogadok, már elszálltak a gondjaid.
Talán csak szeretem a szendvicset.
Jó helyre jöttél. Az eredeti húsos szendvics otthona.
Vitatkoznék.
Tessék?
Az eredeti francia mártogatós otthona a Philippe’s.
Igen. A Cole’s csak koppintás.
Ez aranyos, de téves.
Vegyék jegyzőkönyvbe,
hogy a francia mártogatós szendvicset 1908-ban találták fel,
amikor a séf itt, a Cole’sban
marhahúslevesbe áztatta a kenyeret egy ínybeteg vendég kedvéért.
Ezt az állítást cáfolták bizonyítékok hiánya miatt.
A francia mártogatós 1918-ban született,
amikor egy francia séf, Philippe, tűzoltónak csinált szendvicset,
és a kenyér véletlenül belepottyant a serpenyőbe.
- Így lett a neve francia mártogatós. - Igen, de az nem sertéshússal készült?
Persze hogy azzal! Mert azt a Philippe’sben csinálták.
A klasszikus eredeti, sült marhahúsból, itt készült, a Cole’sban.
Oké. Ha ennyire rajongsz érte, akkor tarts velem!
Nem lehet.
Éppen most léptem le munkára hivatkozva egy kolléga előléptetési bulijáról.
És ha meglátnának itt egy védőügyvéddel, életem végéig ezzel szívatnának.
Jó, akkor majd máskor fejezzük be a vitát.
- Jó éjt, Haller! - Ügyésznő!
Elnézést, becsomagolná?
Persze.
Meggondoltam magam.
Ha te nem eszed meg, én igen. Elnézést!
Nem kérek dobozt.
Szóval...
MICHAEL CONNELLY REGÉNYEI ALAPJÁN
A feliratot fordította: Juhász Ildikó